Ηλεκτρόνιο

Ηλεκτρόνιο

Electron

Το ηλεκτρόνιο είναι ένα από τα θεμελιώδη υποατομικά σωματίδια της ύλης, το οποίο φέρει αρνητικό Ηλεκτρικό Φορτίο.

Γενικά
Είναι λεπτόνιο με σπιν 1/2 και μάζα πάνω από 1000 φορές μικρότερη από το ελαφρύτερο άτομο.

Τα ηλεκτρόνια μαζί με τους ατομικούς πυρήνες σχηματίζουν τα άτομα. Ο αριθμός και η διάταξή των ηλεκτρονίων στις ατομικές στοιβάδες καθορίζουν τις χημικές ιδιότητες των στοιχείων, ενώ η αλληλεπίδρασή τους με γειτονικούς πυρήνες δημιουργεί τους χημικούς δεσμούς.

Η ροή ηλεκτρονίων μέσω αγωγού δημιουργεί το Ηλεκτρικό Ρεύμα.

Ιδιότητες
Το ηλεκτρόνιο έχει το μικρότερο, ελεύθερο στην φύση, γνωστό ηλεκτρικό φορτίο: 2.803 × 10 −10 ηλεκτροστατικές μονάδες, ή 1.602 × 10−19 Coulomb.

Η μάζα του είναι 9.1 × 10−28 gr.

Ιστορία
Ο όρος "ηλεκτρόνιο" χρησιμοποιήθηκε για πρώτη φορά το 1891 από τον Τζορτζ Τζονστόουν Στόνι, ο οποίος τον παρήγαγε από τον όρο "Ηλεκτρική Δύναμη" που είχε ορίσει περίπου 300 χρόνια πριν ο Γουίλιαμ Γκίλμπερτ. Ο Γκίλμπερτ μελετησε τον στατικό ηλεκτρισμό χρησιμοποιώντας ήλεκτρο, απ' όπου και όρισε τη σχετική δύναμη.

Το ηλεκτρόνιο ανακαλύφθηκε πειραματικά το 1894 από τον Τζόζεφ Τζον Τόμσον στο εργαστήριο Κάβεντις του Κέιμπριτζ, μετρώντας το λόγο φορτίου/μάζας του ηλεκτρονίου. Τα αποτελέσματα της έρευνάς του παρουσιάστηκαν για πρώτη φορά στο Βασιλικό Ινστιτούτο της Μεγάλης Βρετανίας την Παρασκευή, 30 Απριλίου τού 1897. Για την ανακάλυψή του αυτή, ο Τόμσον βραβεύτηκε με το Νόμπελ Φυσικής το 1906.

Το 1909 ο Ρόμπερτ Μίλικαν μέτρησε το φορτίο του ηλεκτρονίου με το πείραμα των σταγονιδίων λαδιού και έδειξε ότι το ηλεκτρικό φορτίο είναι κβαντωμένο, δηλαδή εμφανίζεται στη φύση σε διακριτές ποσότητες.